**ERFARINGER MED TEAMUDVIKLING**

Arno har igennem 30 år oparbejdet en stor viden og mange praksiserfaringer gennem sit arbejde som pædagogiske konsulent og proces- og teamcoach. Han har udforsket de dynamikker, der virker i grupper og projektsamarbejder, og hvordan det er muligt i forskellige roller at understøtte disse.

Herunder hvordan konflikter manifesterer sig, deres beskaffenhed og hvordan de i konkrete situationer kan transformeres til udvikling og en livgivende dynamik i en personalegruppe, team eller en projektgruppe.

Her er et lille indblik i Arnos teamudviklingserfaringer fra 25 år på Roskilde Universitet:

**Undervisning i gruppedynamik og samarbejdsfærdigheder**

For nye studerende har Arno fast stået for at holde oplæg og undervise i, hvordan man skaber et funktionelt og dynamisk samarbejde, og hvordan man som gruppe bedst udnytter sit potentiale i projektopgaver ud fra de forskelligheder, deltagerne i gruppen repræsentere.

**Undervisning i konflikthåndtering og konfliktmediering**

Arno har mange års praksiserfaringer med at undervise i konflikthåndtering – bl.a. i forbindelse med uddannelsen af teams – og han har udviklet forskellige metoder og værktøjer, som man som vejleder eller coach kan anvende til at hjælpe en konfliktramt gruppe videre, hvor gruppen samtidig kan tage læring af konfliktmedieringen.

**Konfliktmægling og konfliktmediering**

I alle årene på RUC har Arno fungeret som konfliktmediator for projektgrupper og personalegrupper, når det brændte aller mest på. Men han har også i denne rolle bidraget med forbyggende indsatser i tilfælde, hvor en negativ relationsudvikling var ved at rodfæste sig i gruppen.

**Undervisning og vejledning i, hvordan man lykkes som vejleder i understøttelsen af projektgruppesamarbejdet**

Som pædagogisk konsulent, kursusholder og supervisor på den universitetspædagogiske efteruddannelse, har Arno udviklet proces- og samarbejdsværktøjer, der kan anvendes af undervisere og vejleder til at understøtte samarbejdsprocesserne i en projektgruppe.

Specielt har Arno faciliteret vejlederne, når de havde brug for support og coaching i forhold til at håndtere særlige udfordringer i mødet med de studerende i vejlederrollen. Herunder håndtering af konflikter mellem vejledere og grupper, eller hvordan man som vejleder frugtbart kan intervenere i interne konflikter i en projektgruppe

**Undervisning og vejledning i, hvordan man understøtter en gruppedannelsesproces og danner bæredygtige projektgrupper**

Arno har igennem mange år udforsket gruppedannelsesprocesser, og han har udviklet forskellige designs for dannelse af projektgrupper. Tillige har han uddannet coaches til at være facilitatorer for en gruppedannelsesproces.

**Undervisning og kvalificering af ældre studerende til rollen som rusvejledere**

Igennem flere år har Arno medvirket til at kvalificere ældre studerende som RUS-vejledere. Bl.a. i forhold til, hvordan man sammenryster en stor gruppe nye studerende til at blive en social enhed, der kan bruge hinanden i deres personlige og fælles læreproces så vel fagligt som socialt.

**Coaching af studiegrupper og medarbejdere i forhold til udviklingen af bæredygtige relationer**

Når projektgrupper af studerende eller personalegrupper har mistrivedes eller har fungeret under niveau, har Arno bidraget i form af et møde, en workshop eller et seminar til at udvikle relationerne og styrke det gensidige engagement.

**Uddannelse af team- og procescoaches og udforskning af samarbejdsprocesser**

I forbindelse med et selvdesignet udviklings- og udforskningsprojekt, har Arno over en elve-årig periode uddannet over 500 pædagogik- og psykologistuderende som team- og procescoaches.

I den sammenhæng har han arbejdet med at afdække og forstå, hvilke interne processer og dynamikker der manifesterer sig i et samarbejde i en projektgruppe, og han har på den baggrund udviklet metoder, værktøjer og greb til, hvordan man som teamcoach kan intervenere positivt i en samarbejdsproces. Læs mere herom på hjemmesiden under ’Om Os’; Coachuddannelsen – et udviklingsprojekt

**Coaching og vejledning af grupper og projektsamarbejder**

Desuden har Arno fungeret som procesvejleder, hvor han har rådgivet og coachet grupper i forbindelse med samarbejdsvanskeligheder, eller at gruppen ikke bevæger sig hurtigt nok i forhold til deres projektopgave.

**Undervisning og arbejde med, hvordan man forventningsafstemmer og udvikler bæredygtige relationer i et projektsamarbejde**

Arno har løbende holdt oplæg om, hvordan man kan forventningsafstemme et samarbejde og skabe et bæredygtigt fundament som afsæt for et nyt samarbejde. Han har udviklet et forventningsafstemningsdesign på baggrund af en større undersøgelse af de studerendes forventningsafstemningsprocesser.

**ERFARINGER MED TEAMUDVIKLING UDEN FOR ROSKILDE UNIVERSITET**

Uden for RUC har Arno gennem mange år været konfliktmægler og fungeret som samarbejdskonsulent for institutioner og virksomheder, hvor samspillet generelt eller i en afdeling er gået i hårdknude. Det gælder også, hvis man blot har brug for ny inspiration til at få mest muligt ud af sit samarbejde.